*Projekts*

LATVIJAS REPUBLIKAS MINISTRU KABINETS

2017. gada Noteikumi Nr.

Rīgā (prot. Nr. . §)

**Grozījums Ministru kabineta 2001.gada 20.marta noteikumos Nr. 129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji”**

Izdoti saskaņā ar Vispārējās izglītības likuma

4. panta 5. punktu

 1. Izdarīt Ministru kabineta 2001. gada 20. marta noteikumos Nr. 129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (Latvijas Vēstnesis, 2001, 48. nr.; 2004, 124. nr.; 2011, 91. nr.; 2012, 3. nr.; 2015, 52. nr.) grozījumu un izteikt 5.4., 5.5. un 5.6. apakšpunktu šādā redakcijā:

„5.4. kurā iepriekšējos divus mācību gadus izglītojamo mācību sasniegumu vidējais procentuālais novērtējums obligātajos centralizētajos eksāmenos ir bijis vismaz par 12 procentiem augstāks nekā vidējais procentuālais novērtējums valstī;

5.5. kura veic pedagogu tālākizglītības un metodiskā centra funkcijas plānošanas reģionā vai valsts mērogā:

5.5.1. sniedz vispārējās izglītības iestādēm un pedagogiem metodisko atbalstu inovatīva izglītības procesa organizēšanā un pedagoģijas un skolvadības jautājumos;

5.5.2. nodrošina valsts ģimnāzijas bibliotēkā esošās informācijas un literatūras pieejamību citu izglītības iestāžu izglītojamiem un pedagogiem;

5.5.3. atbalsta izglītojamo sadarbību zinātniskās pētniecības jomā valsts un starptautiskā līmenī;

5.5.4. katru gadu saskaņā ar valsts ģimnāzijas metodiskajam darbam piešķirto valsts budžeta mērķdotāciju organizē un nodrošina citu vispārējās izglītības iestāžu pedagogu profesionālās kompetences pilnveidi plānošanas reģiona vai valsts mērogā;

5.6. kura atbilst ne mazāk kā diviem no šādiem kritērijiem:

 5.6.1. vismaz 45 procenti no valsts ģimnāzijas pedagogiem ir ieguvuši kādu no pedagoga profesionālās darbības kvalitātes pakāpēm;

 5.6.2. atbilstoši valsts augstākās izglītības iestāžu pieprasījumam nodrošina prakses vietas pedagoģijas studiju programmu studentiem un izglītības vadības programmu studiju studentiem;

 5.6.3. valsts ģimnāzijas pedagogi piedalās izglītības satura izveidē un izvērtēšanā;

 5.6.4. valsts ģimnāzija piedalās valsts vai starptautiska līmeņa izglītības pētījumos vai starptautiska līmeņa eksāmenos;

 5.6.5. mācību process tiek nodrošināts valsts valodā un vienā no Eiropas Savienības valstu valodām mācību satura un valodas vienlaicīgas apguves formā.”

2. Noteikumi stājas spēkā 2017. gada 1.septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

 Iesniedzējs: Kārlis Šadurskis

Izglītības un zinātnes ministrs

Vizē:

Valsts sekretāre Līga Lejiņa

07.06.2017. 12:08

334

Ē.Sīka

67047976, eriks.sika@izm.gov.lv